CELEX: 32021R1241
Language: el
Date: 2021-07-29 00:00:00
Title: Εκτελεστικός κανονισμός (ΕΕ) 2021/1241 του Συμβουλίου της 29ης Ιουλίου 2021 για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011

30.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 272/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1241 ΤΟΥ ΣΥΜΒΟΥΛΙΟΥ
         της 29ης Ιουλίου 2021
         για την εφαρμογή του άρθρου 21 παράγραφος 2 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφος 2,
         Έχοντας υπόψη την πρόταση του Ύπατου Εκπροσώπου της ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2016, το Συμβούλιο εξέδωσε τον κανονισμό (ΕΕ) 2016/44.
                  
               
                     (2)
                  
                  
                     Δυνάμει του άρθρου 21 παράγραφος 6 του κανονισμού (ΕΕ) 2016/44, το Συμβούλιο επανεξέτασε τον κατάλογο των καταχωρισμένων προσώπων και οντοτήτων που περιέχεται στο παράρτημα ΙΙΙ του εν λόγω κανονισμού.
                  
               
                     (3)
                  
                  
                     Το Συμβούλιο κατέληξε στο συμπέρασμα ότι η καταχώριση για ένα πρόσωπο θα πρέπει να διαγραφεί καθώς αυτό απεβίωσε, και ότι τα περιοριστικά μέτρα κατά όλων των προσώπων και οντοτήτων που περιλαμβάνονται στον κατάλογο του παραρτήματος III του κανονισμού (ΕΕ) 2016/44 θα πρέπει να διατηρηθούν. Επιπλέον, τα στοιχεία ταυτοποίησης ενός προσώπου θα πρέπει να επικαιροποιηθούν.
                  
               
                     (4)
                  
                  
                     Ο κανονισμός (ΕΕ) 2016/44 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΕ) 2016/44 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  ΕΕ L 12 της 19.1.2016, σ. 1.
      
      
         
            ΠΑΡΑΡΤΗΜΑ
            Στο παράρτημα III (Κατάλογος των φυσικών και νομικών προσώπων, οντοτήτων ή οργανισμών που αναφέρονται στο άρθρο 6 παράγραφος 2) του κανονισμού (ΕΕ) 2016/44, το μέρος Α (Πρόσωπα),τροποποιείται ως εξής:
            
                        1)
                     
                     
                        η καταχώριση 3 (σχετικά με τον TOHAMI, General Khaled) διαγράφεται·
                     
                  
                        2)
                     
                     
                        η καταχώριση 6 (σχετικά με τον AL-MAHMOUDI, Baghdadi) αντικαθίσταται από το ακόλουθο κείμενο:
                        
                                    «6.
                                 
                                 
                                    AL-MAHMOUDI,
                                    Baghdadi
                                    άλλως:
                                    AL-MAHMOUDI
                                    Al-Baghdadi, Ali
                                    AL-MAHMOUDI
                                    AL-BAGHDADI, Ali
                                 
                                 
                                    Τόπος γέννησης: Alassa, Λιβύη
                                    Ιθαγένεια: Λιβύης
                                    Φύλο: άρρεν
                                    Διεύθυνση: Αμπού Ντάμπι, Ηνωμένα Αραβικά Εμιράτα
                                 
                                 
                                    Πρωθυπουργός της κυβέρνησης του συνταγματάρχη Qadhafi.
                                    Συνδέεται στενά με το πρώην καθεστώς του Muammar Qadhafi.
                                 
                                 
                                    21.3.2011»